Στην επίσημη ιστοσελίδα του οργανισμού «Ελλάδα 2021», που σύμφωνα με τους διοργανωτές σκοπός του είναι ο συντονισμός των εορτασμών για τα 200 χρόνια από την έναρξη της Επανάστασης του 1821, υπάρχει λίστα με τους «αρχηγούς του κράτους», ωστόσο σε αυτή εμφανίζεται κανονικά τα ονόματα δικτατόρων συνταγματαρχών.

Αξίζει να σημειωθεί ότι μετά τις αντιδράσεις που προκάλεσε η παρουσίαση του Μεταξά και του Παπαδόπουλου μεταξύ άλλων στους αρχηγούς του ελληνικού κράτους από την ιστοσελίδα, φαίνεται ότι ανάγκασε τους διαχειριστές της σελίδας να προσθέσουν διευκρινίσεις σχετικά με την ιδιότητά τους κάτω όμως μόνο από τα ονόματα των Παπαδόπουλου, Μαρκεζίνη και Ανδρουτσόπουλου, αφήνοντας ως έχει τον Μεταξά και άλλους.

Έτσι, οι αλλαγές έγιναν μόνο για τους συγκεκριμένους τρεις και τη δικτατορία του 1967.

Όπως επισημαίνει σε ανάρτηση το στο διαδίκτυο ο δημοσιογράφος Δ. Σούλτας: «Αν θέλουν ακριβή ιστορική αποτύπωση είναι πολύ απλό. Μπορούν να αναφέρουν “1967- 1973 δικτατορία Παπαδόπουλου” και “1973- 1974 δικτατορία Ιωαννίδη”».

Εδώ η ιστοσελίδα του «Ελλάδα 2021»